পুনেতে মঞ্চে অসুস্থ সোনু,ভ্যালেন্টাইন ডে’র আগে শহরে আসবেন সোনু!

সম্প্রতি সরস্বতী পুজোর দিন পুণেতে কনসার্ট চলাকালীন অসুস্থ হয়ে পড়েন জনপ্রিয় সংগীত শিল্পী সোনু নিগম। সোশ্যাল মিডিয়ায় সোনুর শেয়ার করা একটি ভিডিও থেকে দেখা যাচ্ছে তিনি গানের সঙ্গে জমিয়ে নাচছেন। তার কিছুক্ষণ পরেই তাকে যন্ত্রণায় মঞ্চে কাতরাতে দেখা যায়। টানা মঞ্চে দাঁড়িয়ে অনেকক্ষণ সংগীত শিল্পীদের পারফরমেন্সের জন্য বেশিরভাগ সময় তাদের পিঠে নানান সমস্যা দেখা যায়। এক্ষেত্রে সোনুরও তাই হয়েছে। মঞ্চে দ্রুত ছুটে যান তার দলের সদস্যরা। সঠিক মতন দাঁড়াতে পারছিলেন না গায়ক। পরে অবস্থা বুঝে অনুষ্ঠানের মাঝখানেই মঞ্চ থেকে তাকে নামিয়ে নেওয়া হয়। এক ভিডিও বার্তায় সনু বলেছেন যে অসহ্য যন্ত্রণা হচ্ছিল পিঠে। মনে হচ্ছিল মেরুদন্ডে কেউ ছুঁচ বিঁধে দিচ্ছে। জীবনে সবচেয়ে কষ্টকর দিন মনে হয় এটাই ছিল। সরস্বতীর আমার হাত ধরে ছিল, তাই বড় বিপদের হাত থেকে বেঁচে যাই। মঞ্চে অনুষ্ঠান করার আগে থেকেই তার পিঠে ব্যথা হচ্ছিল। কিন্তু দর্শক-শ্রোতাদের কথা ভেবে তিনি মঞ্চে পারফর্ম করতে উঠেছিলেন।
এদিকে আগামী ১৪ ফেব্রুয়ারি ভ্যালেন্টাইন্স ডে’র আগেই কলকাতায় সনু নিগমের পারফর্ম করার কথা।আগামী প্রেমের দিনের আগেই শহরে আসার কথা বাংলাতেই সোনু শোনাচ্ছেন ‘আমি আসছি, দেখা হবে’।
কিন্তু পুনেতে মঞ্চে অসুস্থ হবার পর সোনু নিগমের শহরের অনুষ্ঠানে আসার ব্যাপারে কোন অনিশ্চয়তা দেখা দিয়েছে! সংগঠক কিংবা সনু নিগমের পক্ষ থেকে তা নিয়ে এখনো কেউ মুখ খোলেননি।
ভ্যালেন্টাইন্স ডে এর আগে রোমান্টিক কণ্ঠের বাদশা সোনুর কলকাতাযর অ্যাকুয়াটিকায় অনুষ্ঠান করার কথা।
গানে শহরকে ভোলোবাসায় ভরিয়ে দিতেরোমান্টিক কন্ঠের বাদশা সোনু নিগম আসছেন অ্যাকুয়াটিকায়। আয়োজনে বেঙ্গল ওয়েব সলিউশন ও হোয়াইট লাইট ক্রিয়েশনস প্রাইভেট লিমিটেড।বসন্ত জাগ্রত দ্বারে আর সেই বসন্তের এক সন্ধ্যায় এক কন্ঠ ভরা বসন্তের ছোঁয়ায় শ্রোতাদের আরো একবার ভালো লাগা গানের ডালি উপহার দেবার কথা।

যদিও অসুস্থতা নিয়েও তারপর দিল্লিতে অনুষ্ঠান করেছেন সোনু।তবুও উদ্যোক্তারা কলকাতার অনুষ্ঠানে আসার আগে গায়কের শারীরিক অবস্থা নিয়ে যথেষ্ট চিন্তায় আছেন!
নব্বইয়ের দশক থেকে সমসাময়িক বিভিন্ন সঙ্গীত পরিচালকের সুরে অনেক জনপ্রিয় গান উপহার দিয়েছেন সনু নিগম। অনু মালিক, যতীন – ললিত, আনন্দ-মিলিন্দ, এ.আর.রহমান, বিশাল-শেখর, শঙ্কর -এহসান-লয় সহ আরো অনেক সঙ্গীত পরিচালকের জীবনের বেশ কিছু সেরা গানের কন্ঠশিল্পী সনু নিগম। পেয়েছেন পদ্মশ্রী সম্মান। মহম্মদ রফির অনুরাগী সনুকে তাঁর যথার্থ উত্তরসূরি বলা যায়।

আয়োজক সংস্থার পক্ষে থেকে জানান হয়, “এরকম খোলা মঞ্চে সোনু নিগমের অনুষ্ঠান সাম্প্রতিক অতীতে কলকাতায় হয়েছে বলে জানা নেই। এখনো পর্যন্ত যথেষ্ট ভালো সাড়া পাচ্ছি ফ্যানেদের থেকে। কিছু দিন আরো বাকি, আশা করছি ভালো দর্শক হবে। শহর কলকাতার শ্রোতারা ওঁর জন্য অধীর আগ্রহে অপেক্ষা করছেন। হালকা শীতের আমেজ গায়ে মেখে সোনু তাঁর সুরের জাদুর জাল বুনবেন।” স্বয়ং সনু নিগম একেবারে বাংলায় বললেন, ” এবার আপনাদের ডাকে আমি আসছি ৯ ফেব্রুয়ারি অ্যাকুয়াটিকায়, দেখা হবে। ”
কিন্তু শারীরিক অসুস্থতা কাটিয়ে সত্যি কি বলিউড গায়ক সোনু শহরে আসতে পারছেন।!